Smisel in prenova bivanja - delavnica
2023-06-22 19:15 - 21:30 (Europe/Helsinki) | Društvo Višja Vibracija, Cesta Andreja Bitenca 68, Ljubljana, 1000
Dobrodošli na odprti večerni delavnici biodanze v Ljubljani.
Biodanza je bila zasnovala v začetku sedemdesetih let prejšnjega stoletja. Prve izhodišča za to metodo dela pri biodanzi so prišla že prej, in sicer iz prakse v učiteljskih letih Rolanda Tora Araneda. Večino pozornosti je posvečal učenju v naravi, umetniškemu ustvarjanju in novi pedagogiki – “živahnemu” učenju. Kasneje jih je nadgradil z izkušnjami v Centru za medicinske antropološke študije in s raznolikimi terapevtskimi vajami s pacienti iz Psihiatrične bolnišnice.
SISTEM REHABILITACIJE ČLOVEKA
Rolando je želel človeka ponovno vrniti ŽIVLJENJU, in sicer v njegovem vsakodnevnem življenju, odnosih, ki jih oseba že ima. Predlagal je, da prenovimo svoj pogled na življenje, prevrednotimo naše vrednote, pogledamo v globine sebe, kaj je tisto, kar nas iz notranjosti osrečuje, navdihuje. Predlagal je, da prave spremembe pridejo skozi osebna doživljanja.
DOŽIVLJATI SREČO
doživljanje sinhronizacije v dvoje
Človek mora imeti uresničeno možnost ustvarjanja na vseh področjih življenja, ustvarjalno izražati svojo notranjost. Postati mora umetnik lastnega življenja; imeti možnost čustvenih, globokih medsebojnih povezav v sebi in z drugimi ljudmi, z življenjem samim.
In zato je Rolando ustvaril sistem biodanze.
In zato te vabim, da doživiš biodanzo in svojo globoko srečo v četrtek, 22. junija.
Obvezna PRIJAVA na tem obrazcu.

kje: Društvo Višja vibracija, Cesta Andreja Bitenca 68, Pržan – Ljubljana
prispevek: 20 evrov za prijavo do 12. junija, kasneje je prispevek 25 evrov
kdaj: 19:15 – 21:30 ure
Srečanje vodim: Nataša Kern, vaditeljica biodanze, tutor in učiteljica didaktike od leta 2008, koordiniram Šolo biodanze v Sloveniji po sistemu Rolanda Tora Araneda od leta 2010.

Oživljanje posameznika in njegovih odnosov - večeri biodanze
2023-09-20 19:00 - 21:00 | Društvo Višja Vibracija, Cesta Andreja Bitenca 68, Ljubljana, 1000
Nameni si večere za globoka doživljanja, ki preobrazijo tvoj vsakdan.
Kako ustvarjamo zdravo okolje z biodanzo, zakaj tako učinkuje na človeka? In predvsem, kako se občuti posameznik na doživljanjih?
Odprte srede, kjer lahko začutiš učinke na sebi, so še naslednje datume: 20., 27. 9. in 4.10. PRIJAVA je možna tukaj ali direktno po telefonu 041 982 881.
Vpis na tedensko skupino je možen do vključno 4. oktobra in z delom nadaljujemo celo šolsko leto do 12. junija 2024. Vsako jesen soustvarjamo skupino biodanze, kateri se pridružijo posamezniki, ki se odločijo posvetiti čas (enkrat tedensko) intenzivnemu delo na sebi s sistemom biodanza. Redna skupina biodanze vsako leto znova ustvari varen prostor, kjer se lahko prepustimo osebnim doživljanjem, ki nas opolnomočijo. Kjer se ob raznolikosti stikov izrazi in preobrazi, ojača naša “zdrava” identiteta.
Več o UČINKIH BIODANZE.
IDENTITETA SKUPINE in VARNO, stabilno OKOLJE
Vsakokrat se v času oblikuje tudi samosvoja identiteta skupine, ki omogoča udeležencem z redno udeležbo, tedensko “dozo spodbudnih dražljajev” (osebnih in skupinskih), ki vodijo v doživetja, ki zdravijo izgubljene povezave in spodbujajo posameznika v njegovem vsakdanu v več življenja, več poguma, več kreativnosti ter sožitja v bivanju z okoljem, kjer je.«
DOŽIVETJA, ki zdravijo izgubljene povezave
Bistvena usmerjenost sistema biodanze je spodbuditi v človeku z izbranimi vajami boljšo raven “integriranosti”. Vse vaje so prepletene na način in podane preko glasbenih, zvokovnih spodbud tako, da omogočijo psihičnim in fizičnim aspektom človeka realizacijo in stabilizacijo, kadar je to potrebno. Da zavestno udeleženci prepoznajo svoje “dele”, svoje potenciale in jih začno uporabljati v svojem vsakdanjem življenju. Z redno tedensko vadbo se učinki dolgoročneje harmonizirajo. Le tako spremembe in naše nove navade najdejo trajnejše učinkovanje v našem vsakdanu. Tako biodanza oživlja posameznika.
biodanza oživlja posameznika
Na primer, če želim živeti bolj pogumno, mora pogum najti prostor v mojem življenju, da se izrazi, da se “trenira” (udejanja). Pa ne le enkrat. Večkrat v mesecu, da se na nek način “udomači” in ojača v mojem izrazu (v kolikor ga je bilo prej premalo ali nič).
POVEZAVE – pri biodanzi delujemo na različne nivoje povezovanja. Tako čustvenih izrazov, fizičnih telesnih izrazov znotraj sebe kot tudi povezovanja znotraj družbe, kjer tkemo odnose z ljudmi okoli nas. V biodanzi je pomembna skupinska dinamika, zato istočasno biodanza oživlja posameznika in njegove odnose.
biodanza oživlja naše odnose
Dobrodošel vsak, ki se želi aktivno vključiti v proces osebne prenove z doživljanji. Ta proces bo potekal v skladu z notranjim ritmom posameznika in ob podpori, prisotnosti stalne skupine in mene, kot vaditeljice sistema.
Z novim zanosom za ustvarjanje polnejšega življenja vsakega izmed nas.
Nataša Kern
Več info: biodanza@biodanza.si ali 041 982 881

7. festival biodanze v Sloveniji
2023-09-22 - 2023-09-24
Jeseni ustvarjamo že naš SEDMI FESTIVAL biodanze in za to pravljično številko je potrebno, da podpremo in podrobneje doživimo moči preobrazbe , ki jo ponuja delo z biodanzo.
Zato bomo tematiko letošnjega dela usmerili v SEDEM MOČI BIODANZE, ki so znani tudi kot metodološki stebri biodanze:
GLASBA
INTEGRATIVNI PLES
METODA USMERJENA V DOŽIVLJANJE
OSVABAJOČA MOČ NEŽNOSTI
TRANS
ŠIRJENJE ZAVESTI
SKUPINA
Podrobneje si lahko o močeh prebereš na aktualni OBJAVI.
Prijava na festival sedem moči biodanze
Festival bo v slovenskem jeziku. Ker se nam pridružijo vsako leto tudi prijatelji biodanze iz tujino, omogočamo tudi prevod v angleščino ali italijanščino.
Na kratko o festivalu biodanze:

Lokacija Gozd Martuljek, Hotel Rute
Čas 22., 23., 24. septembra 2023
Vaditeljice Alenka Blazinšek, Alenka Poljšak, Jana Berčič in Nataša Kern
Namestitev Hotel Rute – rezervirati si sami na info@hotelrute.si
Cena za celoten program doživljanj, dodatni jutranji in večerni program je cena 200€.
Prijava: preko spletnega obrazca, kjer imate še več informacij o festivalu

Toplo vabljena in vabljen, da se nam pridružiš in obogatiš naša skupna doživljanja na celotnem festivalu. Hvala lepa. Te bomo veseli.
Za več informacij nam piši na festival@biodanza.si.
Pozdrav z lanskoletnega festivala:

vaditeljice in tim 6. festivala

sobotni večeri so pestri

festival biodanze – tim

razposajenost po zaključku

Moje telo je kozmično vozilo - delavnica biodanze
2023-10-21 10:00 - 17:00 | Studio Matlux – lokacija Topole, Topole 51g, 1234 Mengeš
Namen sobotne delavnice = doživetje božanskega, kozmičnega telesa, kjer pogled in stik presežeta omejitve vsakodnevnega.
Biodanza ti omogoča doživetja, ki nudijo samo-raziskovanje preko osebnih in skupinskih izkušenj, preko gibanja, glasbe, neverbalne komunikacije.
Preko različnih doživljanj nam nudi PRESEGANJE OMEJUJOČIH VZORCEV.
Omogoča nam povezovanje, ki temelji na sprejemanju, preseganju omejujočih vzorcev, prepričanj, omogoča nam čustveno prenovo v odnosu do sebe in soljudi. Za prenovo našega življenja je potrebna izkustvena metoda temelječa na vzajemnosti in prepoznavanju (učenju) ter najpomembneje na prenovljenem osebnem delovanju vsakega posameznika. Ponovno se zavedamo, kako me moje izkušnje v življenji oblikujejo in mi nudijo spodbudo okolje za ali uresničevanje sprememb ali spremembe omejujejo/zavirajo. Spodbudno okolje obogateno s pozitivnimi eko-faktorji ustvarjamo vsi prisotni na srečanju biodanze. Skupina biodanze postane matrica, ki poraja spremembe.
Izraz življenjske sile v telesu
Izkušnje našega življenja so v različnih oblikah vtisnjene v naša telesa. Mnogotera izkušnja lahko omejuje moje osebno izražanje in razvoj gibov, kar vpliva na vsakodnevno vitalno izražanje. Predvsem neprijetne izkušnje lahko pomembno vplivajo na način zaznavanja samega življenja.
Razširitev zavesti je možna tudi preko telesa
Lahko rečemo, da ne zasedemo vsega prostora, ki ga naše telo zmore. Ta odnos se kaže nezavedno in se skozi čas vzdržuje iz različnih razlogov (strah pred izražanjem, sram, sramežljivost, nezaupanje, stres) ter vpliva tudi na ton in glasnost našega glasu in sam izraz življenja, ki ga živimo.
Obstaja notranja sila, ki nas kliče, da v celoti izrazimo svoj jaz in identiteto, ki obstaja v vsaki celici našega telesa.

S celovitimi gibi in prisotnostjo v glasbi, povezani v sebi in z okoljem utelešamo naše bitje. Iz vseh smeri tako od znotraj navzven tako od zunaj navznoter. Premikamo se proti integraciji in kanaliziramo prisotnost življenja v sebi.
Pridruži se potovanju.
Vodi: Nataša Kern
redna srečanja, delavnice biodanze vodi od leta 2006. Specializacije in razširitve: biodanza z glino, biodanza z otroki in mladostniki, identiteta in 4 elementi, biodanza v naravi, Projekt Minotaver, Biodanza in neošamanizem
Ps: naslednja sobotna delavnica bo 25. novembra, ki bo doživljajsko nadaljevanje oktobrske.

Urnik: 10:00 – 17:00 (pavza za počitek in kosilo)
Prispevek: 60 evrov za prijave do 10. oktobra, kasneje 80 evrov
PRIJAVA: Prijava velja na datum, ko je izpolnjen obrazec in vplačana akontacija 30 evrov na Zavod Ars Sensus. Podatki za vplačilo so na obrazcu – POVEZAVA NA OBRAZEC.
info: biodanza@biodanza.si, 041 982 881 – Nataša

foto: Martina Stipan, Saturn Dance
delavnica biodanze

Semena transformacije - delavnica biodanze
2023-11-25 | Studio Matlux – lokacija Topole, Topole 51g, 1234 Mengeš
Življenjska moč se začuti intenzivno in prepoznavno, ko doživljamo pristen stik z seboj. Potrebujem pogum in drznost, da se iskreno pogledam ter začnem presegati strahove, ki me omejujejo in ohromijo v uresničevanju svoje kreacije življenja.
KRADLJIVCI ŽIVLJENJSKEGA VZGONA ZA SPREMEMBE
clouds, Beate Bachmann
Dvomi in notranji saboterji v raznih oblikah in razumnih preoblekah nam režejo privzdignjena krila in vedno znova izsušijo potrebni zagon in moč vztrajnosti, s katero ustvarjamo svojo realnost.

Mnogokrat nevede hranimo svoje saboterje s prenosom vedênja od staršev, okolice in stalno pozornostjo do njih. Rahločutno zaznavanje nam jasno pove, kdaj je čas za spremembo, za izgradnjo nečesa novega, ki je prepleteno z navdihi doživetega v meni.
UMRETI IN SE PONOVNO RODITI
Za osebnostni razvoj s pomočjo biodanze je nujno obnavljati in negovati stik s seboj, ga polno izražati in raziskovati ob tem svoje notranje procese ter delovanje.
flower, Beate Bauchmann
Da bi bili osvobojeni v ustvarjanju svojega življenja, kjer bi se naši potenciali uresničevali in delovali z življenjsko močjo, mora vsak opraviti sledeče krožno gibanje: umreti za zastarane stvari in se ponovno roditi za nove. Da bi se rodilo nekaj novega, je treba najprej izgubiti togost telesa in uma. Naše celotno telo naj bo pretočno in harmonično, saj tudi seme v trdi zemlji ne vzklije. Tla morajo biti vlažna in mehka, da omogočajo premikanje / gibanje kalčku.

Mi sami omogočamo našemu semenu transformacije, da zaživi ali pa ne.
Togost tako v razmišljanju, kot tudi v gibanju in celo v doživljanju nam onemogoča spremembo.

PREHOD SKOZI VRATA SPREMINJANJA
Potrebujemo negovalno okolje, spodbudne trenutke ter priložnosti, da gremo z delovanjem proti odkritjem in v smeri, kjer iz začetnih negotovosti preidemo v »ples svojega življenja z zaupanjem.« Kreiramo sedaj in ne čakamo na maj. Vsak dan nam nudi možnost, da v življenju »plešemo – doživljamo« svoj napev, ki v nas odzvanja in nas poganja. Ko se znamo občasno spraviti tudi v neravnovesje, izven vsakodnevnih okvirov predvidenega, odpremo vrata za spremembo. A skozi vrata vendarle moramo iti. Lahko tudi z doživetjem spodbud v okolju biodanze.
Vsak korak se razvija iz položaja ravnovesja v položaj neravnovesja, da bi našli novo ravnovesje.

eksistencialni pogled tudi v širino

Odrivna moč za spremembe.

SPOSOBNOST, DA SI UPAM.
Potrebno je, SI UPATI.
Ko si upam, se ločim od strahu, ki me drži v togosti. Tudi otrok v trebuhu si mora upati in prepustiti procesu »umiranja«, da se lahko rodi. Nekaj starega se uniči in nastane nekaj presenetljivo novega. Tudi takrat, ko človek naredi prvi korak in potem kmalu shodi. Ko vstopamo v nekaj novega, gremo skozi strah, vendar je moč, ki se ob tem sprosti, tista, zaradi katere smo zmožno ustvariti in vstopiti v nekaj novega.
Vsi imamo to v sebi, prirojeno moč preobražanja.
Da spodbudiš še bolj funkcijo preobražanja, se nam pridruži na sobotni delavnici biodanze.
Z vami bom, Nataša Kern

10:00 – 17:00 (pavza za kosilo – približno eno uro)
Vodi: Nataša Kern; študiram in raziskujem sistem biodanze od leta 2003, redna srečanja, delavnice biodanze vodim od leta 2006, Šola biodanze v Sloveniji deluje od leta 2010. Sedaj je čas za vpis nove, tretje generacije.
Prispevek: 60 evrov za prijave do 16. novembra, kasneje 80 evrov
PRIJAVA: Prijava velja na datum, ko je izpolnjen OBRAZEC in vplačana akontacija 30 evrov. Podatki za vplačilo so na obrazcu.
Več info: biodanza@biodanza.si, 041 982 881 – Nataša

6-dnevni proces z biodanzo: Aktivacija semen preobrazbe
2024-05-25 - 2024-06-01 | otok Veli Iž (Hrvaška), Hotel Korinjak in kamp, Veli Iž, Hrvaška
Vse bolj ti postaja jasno, da je za SAMOURESNIČEVANJE potrebna čustvena jasnost in odlična povezava s svojim telesom. Zavedaš se, da se sprememba poraja skozi telo, kajti vse kar ti dogaja, se zapiše, hrani, izraža preko telesa. Tisto kar izraziš in še posebej tisto, kar ne izraziš.

Ta teden je zate, ki veš, da je za uresničeno spremembo potrebno iti intenzivno preko telesnega DOŽIVLJANJA in mentalnega ozaveščanja.

Pridružite se šest dnevnemu intenzivnemu delu z biodanzo na otoku Veli Iž (Hrvaška). Dodatno nas bo podprl pri delu spomladanski morski zrak in obilje narave, peš poti, ki vodijo po celotne pogozdenem otoku. Da zadihamo s prenovljenimi pljuči in s celovitim bitjem aktiviramo svoja semena preobrazbe.
FUNKCIJA PREOBRAŽANJA AKTIVIRANA VSEH ŠEST DNI
V človeku obstaja posebna moč in sposobnost, ki se izraža kot funkcija preobražanja. Ta funkcija skozi življenjske izkušnje lahko atrofira (zakrni) ali pa nam dobro služi v trenutkih, ko začutim potrebo po osebni preobrazbi. Ko začutim, da se mora nekaj v mojem življenju, v mojem telesu spremeniti.

Izražam svojo radost.

Zaupam vase.

Varna, da raziskujem.

Učim se sobivanja.

Proces preobrazbe zavzema raznoliko psihološko vsebino, zato si bomo za to delo namenili kar ŠEST DNI z biodanzo v podpornem okolju narave. Vsak dan bomo vstopali v DOŽIVLJANJA, ki bodo vodila v poglobljeno transformacijo na področju življenja, ki čaka na to. Na področju, kjer to v tem trenutku potrebujemo. Velikokrat se zgodi, da nas v sebi tekom doživljanja biodanze preseneti »nekaj nedorečenega«, ki se potem s pomočjo več usmerjenih doživljanj izjasni in »tisto nekaj« vse bolj prepoznamo.
Človek mora dvigniti kvaliteto svojega bivanja, tako zaradi lastnega življenja, življenja drugih kot tudi živega okolja, s katerim smo obojestransko prepleteni. Naša identiteta se lahko tekom celega življenja gradi in spreminja – glede na spodbude in naše doživete izkušnje.
POTEK DELA NA VEČDNEVNI BIODANZI
Delavnica biodanze bo usmerjena na osebno preobrazbo posameznika in se bo vsakodnevno prilagajala procesom, ki se bodo kazali znotraj celotne skupine. Bomo imeli dovolj časa tudi za verbalno podelitev osebne izkušnje, ki nam bo pomagala tudi kognitivno umestiti in poglobiti dogajanje v sebi.
Vedno vodimo vaje-doživljanja pri biodanzi v smeri za boljšo celovitost posameznika. Naš cilj je kvalitetnejši nivo integracije; kar pomeni da človek bolj usklajeno, izpolnjeno in harmonično biva ter deluje.
SPREMEMBE DA ALI NE? PREPOZNAVAM SVOJE KRADLJIVCE ŽIVLJENJSKEGA VZGONA ZA SPREMEMBE
Dvomi in notranji saboterji v raznih oblikah in razumnih preoblekah nam režejo privzdignjena krila in vedno znova izsušijo potrebni zagon in moč vztrajnosti, s katero ustvarjamo svojo realnost. Mnogokrat nevede hranimo svoje saboterje s prenosom vedênja od staršev, okolice in stalno pozornostjo do njih. Rahločutno zaznavanje nam jasno pove, kdaj/da je čas za spremembo, za izgradnjo nečesa še ne doživetega, ki je prepleteno z navdihi doživetega v meni.
UMRETI IN SE PONOVNO RODITI
Življenjska moč se začuti intenzivno in prepoznavno, ko doživljamo pristen stik z seboj. Potrebujem pogum in drznost, da se iskreno pogledam, sprejemam, kar vidim ter začnem presegati strahove, ki me omejujejo v uresničevanju svoje kreacije življenja.

V zdravem okolju podporne skupine..

Naša življenja so prepletena bolj, kot si mislimo.

Vzajemnost v odnosu ima moč preobražanja.

Biodanza oživlja posameznika in njegove odnose.

Za osebnostni razvoj s pomočjo biodanze je nujno prenavljati in negovati stik s seboj in s svojim telesom, ga polno izražati in raziskovati ob tem svoje notranje procese ter delovanje. Da bi bili osvobojeni v ustvarjanju svojega življenja, kjer bi se naši potenciali uresničevali in delovali z življenjsko močjo, mora vsak opraviti sledeče krožno gibanje: umreti za zastarane stvari in se ponovno roditi za nove.
Da bi se rodilo nekaj novega, je treba najprej izgubiti togost telesa in uma. Naše celotno telo naj bo pretočno in harmonično, saj tudi seme v trdi zemlji ne vzklije. Tla morajo biti vlažna in mehka, da omogočajo premikanje / gibanje kalčku.
»Mi sami omogočamo našemu semenu transformacije, da zaživi ali pa ne. Togost tako v razmišljanju, kot tudi v gibanju in celo v doživljanju nam onemogoča spremembo.«
PREHOD SKOZI VRATA SPREMINJANJA

Potrebujemo negovalno okolje, spodbudne trenutke ter priložnosti, da gremo z delovanjem proti odkritjem in v smeri, kjer iz začetnih negotovosti preidemo v »ples svojega življenja z zaupanjem.«
Ko se znamo občasno spraviti tudi v neravnovesje, izven vsakodnevnih okvirov predvidenega, odpremo vrata za spremembo. A skozi vrata vendarle moramo stopiti. Lahko tudi z doživljanjem spodbud v okolju biodanze. Vsak naš korak se razvija iz položaja ravnovesja v položaj neravnovesja, da bi lahko našli novo ravnovesje. In smo korak naprej.
SPOSOBNOST, DA SI UPAM, SPROŽA ODRIVNO MOČ ZA SPREMEMBO.
Ko si upam, se ločim od strahu, ki me drži v togosti. Tudi otrok v trebuhu si mora upati in prepustiti procesu »umiranja«, da se lahko rodi. Nekaj starega se uniči in nastane nekaj presenetljivo novega. Tudi takrat, ko človek naredi prvi korak in potem kmalu shodi. Ko vstopamo v nekaj novega, gremo skozi strah, vendar je moč, ki se ob tem sprosti, tista, zaradi katere smo zmožno ustvariti in vstopiti v nekaj novega.

Lahkotni dvig za celovit pregled.

Jasno in v notranji moči se izražam.

Odrivna moč za spremembe.

Moj izraz se spreminja v vseh obdobjih življenja.

Vsi imamo v sebi to, to PRIROJENO MOČ PREOBRAŽANJA.
V šestih dneh delavnice bomo imeli dovolj priložnosti, da se v miru posvetimo osebnemu procesu transformacije. V času delavnice sem vam na voljo za pogovor in v podporo pri procesih.
OKOLJE IN PREHRANA NAM BOSTA PODPRLA NAŠE DELO

Vzeti si je treba dovolj kvalitetnega časa, v spodbudnem okolju ljudi in narave, da se učinki doživljanj harmonizirajo v nas. Da zavestno pristopimo k preobrazbi naših osebnih kvalitet in krepitvi zdrave identitet.

Z vami ves teden, Nataša Kern
Vodenje delavnice v slovenskem jeziku, z možnostjo prevajanja v angleški ali hrvaški jezik (glede na skupino)

O VODITELJICI NATAŠI KERN:

Strastna raziskovalka življenja in gibalnega izražanja, mamica, partnerica, ljubica, šepetalka, kreatorka, borka in negovalka … se je z biodanzo spoznala leta 2002. Tako se je navdušila, da je takoj z izobraževanjem za vaditelje v Italiji. Tam je bila še dodatno presenečena nad širino in poglobljenim študijem, ki je ponujen študentom. Izobraževanje za učitelja biodanze je uspešno opravila na Model School of biodanza system Rolando Toro – Scuolatoro v Milanu. Na taisti inštituciji je leta 2008 zaključila tudi didaktično izobraževanje in postala učiteljica didaktike pri biodanzo pod okriljem IBF. Celotno didaktično poučevanje je takrat vodil sam ustvarjalec sistema, antropolog in psiholog Rolando Toro Araneda. Od leta 2010 v Sloveniji organizira in koordinira Šolo biodanze v Sloveniji po sistemu Rolanda Tora, kjer deluje tudi kot mentor in tutor študentom šole .
Vodi in organizira tedenske skupine ter različne tematske delavnice v Sloveniji, Hrvaški, Avstriji, Italiji. Sodelovala je že večkrat na festivalu biodanze na Češkem in njihovi šoli kot učiteljica didaktike.
Njene specializacije pri biodanzi so: identiteta in štirje elementi, biodanza za otroke in mladostnike , biodanza z glino, biodanza v naravi. Za to zadnjo specializacijo jo je leta 2019 pooblastila Model school of biodanza system Rolando Toro – Scuolatoro za poučevanje drugih učiteljev biodanze po vsem svetu. V letu 2023 je zaključila tudi »Projekt Minotaver«; specializacijo biodanze, kjer se dela neposredno s »sencami«/strahovi udeležencev. Poleg zadnje poglablja tudi specializacijo “biodanza in neošamanizem”.
Biodanza je zame lepota življenja, s katero lahko vstopimo globlje v ocean človeka in njegovih še velikokrat neodkritih zmožnosti.
Velikokrat se moramo potopiti tudi v MODROST TELESA. Se učiti s celotnim bitjem zaplesati, izraziti ter doživeti neizrekljivo.
PROCESNA DELAVNICA NA KRATKO:

lokacija in termin: otok Veli Iž, Hrvaška, 25. maj – 1. junij 2024
Rezervacija nastanitve: direktno v hotelu Korinjak; reception@korinjak.com
Prispevek za delavnico: 240 evrov (pogoji vplačila, odpovedi na obrazcu za prijavo)
Prispevek za nastanitev in prehrano (polpenzion): 76 evrov v sobi za 2 osebi – direktno v hotelu, prispevek za kampiranje je 49 evrov (polpenzion vključen).

Prijava in več info: obrazec je na tej povezavi: 6-DNEVNA PROCESNA DELAVNICA
Informacije o delavnici: biodanza@biodanza.si.
Prihod na destinacijo: v lastni režiji, a bomo povezali celotno skupino tri tedne pred začetkom, zato, da se lahko dogovorimo o skupnih potovanjih.

Ali biodanza spreminja človeka?
2024-06-07 18:00 - 21:30 | Studio Matlux – lokacija Topole, Topole 51g, 1234 Mengeš
Učenje s spreminjanjem je tista modifikacija našega obnašanja, ki temelji na izkušnji in ki je trajna.
Pri biodanzi se učimo o sebi, o svojem odzivanju na zunanje dražljaje (prisotnost oseb, delovanje drugih, odzivnost drugih), o svojem odzivanju na notranje dražljaje (spomin, občutek, čustvo, napetosti).
A spoznavanje pri biodanzi niso solipsistična (usmerjena le nase in v samoti samoopazovanja …), ampak so močno povezana z delovanjem v skupini, v odnosni dinamiki. Kar je veliko težje, a ob pravem zavedanju, vodenju in zavesnem pristopu veliko bolj učinkovito. Na novo prevrednotimo naše odnose, naše vrednote in ob tem stalno delamo na integracij (povezovanju v celoto) naše novo zavedanje o svojem delovanju, odzivanju, povezovanju v odnosih ipd. Seveda tudi do sebe.

Povezovanje med učitelji.

Na vikendih šolanja je tudi veselo.

Na novo povezani s sočutjem.

Naša življenja so prepletena bolj, kot si mislimo.

Čutiva se v najinem trenutku.

Kaj je “učenje z izkušnjo”?
To je proces podrejanja izkušnji, ki nastopi zaradi sposobnosti modificiranja nevronskih povezav in posledično plastičnosti možganov.
Iz psihološkega vidika je učenje proces aktivnega prilagajanja in je povezan s spreminjanjem. Vsak od nas vpliva na osebe, ki so okoli nas. En sam pogled lahko vzbudi neskončno veselje in celoten organizem začne delovati dobro.
V petek vas pričakujemo:
Jana Berčič, Nataša Babič, Nuša Šilar, Nataša Kern, Gendina Čurin, Mojca Zupan, Alenka Poljšak …
in vam predstavimo nekatere naše izkušnje, pomembnejša doživetja, ki smo jih me doživele med šolanjem, med biodanzo kot udeleženke ali kot voditeljice skupin.

kakšno predstavo imam o sebi in kako sem povezan/a s svojimi čustvi in deli telesa
kaj je biocentrično načelo
procesi v meni, ko sem povezan ali v stiku z drugimi
kako moje izkušnje gradijo doživljanje sebe in sveta
kaj pomeni doživljanje pri biodanzi
zakaj potrebujemo/ne potrebujemo druge ljudi
kako, s kom in kje želim živeti …

To so le nekatera vprašanja, ki se jih bomo dotaknili. Prvi dve leti izobraževanja na Šoli biodanze v Sloveniji sta odprti za poslušalce in vse osebe, ki jih določena tematik zanima. Ni potrebno, da si vključen v šolanje. Da spoznaš, kaj je biodanza tudi v teoriji in kako to znanje dosegamo v času šolanja.
Skupaj pa doživimo še eno krasno vivencijo – doživljanje v okviru Šole biodanze v Sloveniji, in sicer v:

petek 7. junija, 18:00-21:30
prispevek: 35 evrov
studio Matlux, Mengeš
organizira: Zavod Ars Sensus, zavod za kulturno in družbeno integracijo

POVEZAVO na prijavo najdeš TUKAJ.

Izvorna nega - sobotna delavnica biodanze
2025-01-25 | Center Celovita, Srednja vas pri Polhovem Gradcu 13, Polhov Gradec, 1355
Na celodnevni delavnici bomo z gibanjem, glasbo in dobrodejnimi medsebojnimi odnosi ustvarili prostor, kjer bo izvorna nega znova zaživela in nas vse opolnomočila. Z biodanzo aktivno vsi udeleženci soustvarjamo doživljanja, ki vodijo v izboljšanje integracije posameznika in dvigujejo naše fizično, psihično in endogeno razpoloženje.
Kaj je izvorna nega?
Izvorna nega je skrb za telo in duha, ki jo potrebujemo za notranje ravnovesje in dobro počutje. Čeprav je ta oblika nege globoko zakoreninjena v človeški naravi, je sodobni način življenja pogosto ne omogoča.

nudenje varnega prostora prenove

Tvoja bližina me pomirja in nahrani človeka v meni

zaupam ti in se ti predajam

drug ob drugemu – v miru

Zakaj je izvorna nega ključnega pomena?

Obnavljanje medosebne povezanosti: V današnjem svetu individualizma pogosto pozabljamo, da človek svojo notranjo moč črpa iz povezanosti z drugimi. Izvorna nega je medsebojna interakcija, ki odpira prostor zaupanja, predaje in čustvene ter telesna podpore.
Psihofizično ravnovesje: Raziskave kažejo, da dotik, bližina in sočutni odnosi spodbujajo sproščanje hormonov sreče (oksitocina), zmanjšujejo stres in krepijo imunski sistem. S tem skrbimo za telesno in duševno zdravje, ki ga v odraslem življenju pogosto zanemarjamo.

Kaj lahko pričakujete?

Intenzivne in poglobljene izkušnje, ki podpirajo organsko regeneracijo,
ustvarjanje varnega prostora za medosebno bližino in radost,
raziskovanje, kako v življenje vnesti več izvorne nege skozi odnose.

Delavnica je namenjena udeležencem z izkušnjami biodanze, ki želijo poglobiti svojo povezavo s temeljnimi potrebami človeškega bivanja in odnosa.

Število mest je omejeno, zato te vabim,
da si nameniš svoje mesto na doživljanjih.
Prijavo lahko urediš TUKAJ.

Za več informacij mi lahko pišeš na biodanza@biodanza.si ali me pokličeš na 041 982 881.
Veselim se tvoje prisotnosti, da skupaj ustvarimo prostor za nego, ki nas vrača k naši človeškosti!
Nataša Kern

Pridruži se redni tedenski skupini v Ljubljani
2025-09-17 19:00 - 21:00 | Društvo Višja Vibracija, Cesta Andreja Bitenca 68, Ljubljana, 1000
Od septembra do junija tedensko ustvarjamo večere za globoka doživljanja z biodanzo, ki ti pomagajo obogatiti vsakodnevno življenje. Doživljanja te opolnomočijo na področjih, kjer to potrebuješ. Naj bodo to odnosi, stik s seboj, občutenje telesa, zavedanje svoje vrednosti, zaupanje vase ali v življenje ali soljudi. Mnogo človeških kvalitet prebujamo z udeležebo pri biodanzi.
Zato te vabim, da se letošnje leto pridružiš redni tedenski skupini – odprto srečanje je v SREDO 17. septembra (19.-21.) v Višji vibraciji (Pržan, Cesta Andreja Bitenca 68) v Ljubljani.
Biodanza je izjemen gibalen sistem, ki s preprostimi doživetji omogoča edinstveno izkušnjo za vsakega posameznika – tako na telesni kot tudi duševni ravni.
Prav zato nas biodanza opolnomoči tam, kjer to najbolj potrebujemo.
Njeni učinki delujejo celostno, na vse plasti našega bitja (sistemsko). Preko gibanja, občutenja, stika in prisotnosti nas vodi v polno doživljanje trenutka.
Kaj nam prinaša redna skupina biodanze

s preprostimi gibalnimi vajami ob glasbi poglabljam in raziskujem stik s seboj,
bolj jasno prepoznavam svoja občutenja in čustva,
ponovno preko neverbalne komunikacije odkrivam svoj stik s soljudmi,
razvijam svojo odnosno dinamiko,
prepoznam lastno vrednost in razvijam (genetske) potenciale,
v življenju stopam z večjim samo-zaupanjem,
(ponovno) odkrivam moč povezovanja (s seboj in z drugimi),
povežem se z občutkom pripadnosti, ki nudi varnost,
začutim notranjo stabilnost, ki se prenese tudi v moje življenje.
postanem bolj pomirjen v sebi / s seboj (in drugimi).

Čarobnost in učinkovitost biodanze je v njeni preprosti izvedbi in globokem znanju vaj, ki jih imenujemo “doživetja” ter samega načine sestave srečanj. Vse to znanje je združil in predal preko sistema biodanze njen utemeljitelj čilski pedagog, antropolog, psiholog Rolando Toro Araneda (1924-2010).
Redna skupina ob sredah z vaditeljico Natašo Kern začne z delom 24. septembra. Takoj po letnem festivalu biodanze, ki je 19.-21. septembra.
Prvo jesensko srečanje, ki je odprto za vse zainteresirane je:
✅ v sredo 17. septembra 2025, 19. – 21. ure
✅v dvorani Društva Višja Vibracija, Cesta Andreja Bitenca 68, Pržan – Ljubljana.
Odprte srede, kjer lahko začutiš učinke biodanze na sebi, so: 17.9. in 24.9. ter v oktobru: 1.10. in 8.10.2025.
Če biodanze še ne poznaš, ti priporočam, da se za začetek udeležiš vsaj štirih zaporednih srečanj. Tako boš lahko doživel/a celovitejšo izkušnjo in lažje začutil/a, ali ti biodanza v tem trenutku tvojega življenja ustreza. Nato se lahko odločiš za redno tedensko udeležbo v daljšem obdobju.
INFORMATIVNA PRIJAVA – klikni tukaj.

bosonoga čustnost (pexels -avt. Rocketmann)

povezovanja med nami

Dotik, ki se prerodi v božanje.

nudenje varnega prostora prenove

globoka pot čutov (pinteres)

Kako ustvarjamo zdravo okolje z biodanzo, zakaj tako učinkuje na človeka? In predvsem, kako se občuti posameznik na doživljanjih?
Vsako jesen vaditelji biodanze ustvarjamo redne skupine po Sloveniji, ki se jim pridružijo posamezniki, ki se odločijo posvetiti čas (enkrat tedensko) intenzivnemu delo na sebi s sistemom biodanza. Redna skupina biodanze vsako leto znova ustvarja varen prostor, kjer se lahko prepustimo osebnim doživljanjem, ki nas opolnomočijo. Kjer se ob raznolikosti stikov izrazi in preobrazi, ojača naša “zdrava” identiteta.

Izražam svojo radost.

Skupaj v raznolikosti.

Učim se sobivanja.

Nega z dotikom opolnomoči.

Življenje se rado izraža z intenzivnostjo..

IDENTITETA SKUPINE in VARNO, stabilno OKOLJE
Vsakokrat se v času oblikuje tudi samosvoja identiteta skupine, ki omogoča udeležencem z redno udeležbo, tedensko “dozo spodbudnih dražljajev” (osebnih in skupinskih), ki vodijo v doživetja, ki zdravijo izgubljene povezave in spodbujajo posameznika v njegovem vsakdanu v več življenja, več poguma, več kreativnosti ter sožitja v bivanju z okoljem, kjer je.«
DOŽIVETJA, ki zdravijo izgubljene POVEZAVE
Bistvena usmerjenost sistema biodanze je spodbuditi v človeku z izbranimi vajami boljšo raven “integriranosti”. Vse vaje so prepletene na način in podane preko glasbenih, zvokovnih spodbud tako, da omogočijo psihičnim in fizičnim aspektom človeka realizacijo in stabilizacijo, kadar je to potrebno. Da zavestno udeleženci prepoznajo svoje “dele”, svoje potenciale in jih začno uporabljati v svojem vsakdanjem življenju.
Biodanza OŽIVLJA posameznika/co
Z redno tedensko vadbo v stalni skupini se učinki dolgoročneje harmonizirajo. Le tako spremembe in naše nove navade najdejo trajnejše učinkovanje v našem življenju. Tako biodanza oživlja posameznika in njegov celosten stik z življenjem.
Na primer, če želim živeti bolj pogumno, mora pogum najti prostor v mojem življenju, da se izrazi, da se “trenira” (udejanja). Pa ne le enkrat. Večkrat v mesecu, da se na nek način “udomači” in ojača v mojem izrazu (v kolikor ga je bilo prej premalo ali nič).

Preplet teorije in prakse – na redni skupine več prakse. 🙂

Vsako leto so priložnosti za sodelovanje.

festival biodanze (photo: Pinteres)

Skupinska dinamika pri biodanzi je bistvena.

Spodbujamo svoje potenciale tudi v Šoli biodanze v Sloveniji

GRAJENJE POVEZAV – pri biodanzi delujemo na različne nivoje povezovanja.
Tako čustvenih izrazov, fizičnih telesnih izrazov v sebi kot tudi povezovanja znotraj družbe, kjer tkemo odnose z ljudmi okoli nas. V biodanzi je pomembna skupinska dinamika, zato oživljamo posameznika in tudi njegove odnose (ali gradimo nove in lažje tudi nekatere opuščamo).
Biodanza PRENAVLJA NAŠO ODNOSNO DINAMIKO
Dobrodošel vsak/a, ki se želi aktivno vključiti v proces osebne prenove z doživljanji. Ta proces bo potekal v skladu z notranjim ritmom posameznika in ob podpori, prisotnosti stalne skupine in mene, kot vaditeljice skupine.
PRIJAVA – zanima me redna skupina.
Z novim zanosom za ustvarjanje polnejšega življenja, vas pričakujem vsako SREDO v Ljubljani.
Nataša Kern
Sistem biodanze in njegovo učinkovanje na človeka aktivno preučujem že od leta 2002, z vodenjem redne skupine sem začela jeseni 2006 in nadaljujem tudi s sodelovalnjem na tujih šolah, festivalih po svetu (Avstrija, Ćeška, Nemčija, Italija, Hrvaška).
V Sloveniji vodim tudi Šolo biodanze v Sloveniji po sistemu Rolanda Tora Araneda, ki je vrata prvi generaciji odprla jeseni 2010, letos v oktobru začnemo s tretjo generacijo. Čas, da se pridružite izobraževanje, je še do prvega vikend modula – 18./19. oktobra 2025, ko pride v Slovenijo predavat izvrstna hči utemeljitelja biodanze Viviana Luz Toro Matuk..
Za več informacij mi piši na biodanza@biodanza.si ali me pokliči 041 982 881.

9. festival biodanze v Sloveniji
2025-09-19 - 2025-09-21 | Gozd Martuljek, Slovenija
Valovanje radosti v telesu je letošnje doživljanjsko povabilo festivala.
Intenzivnost doživljanj na slovenskem festivalu biodanze je vsako leto začinjeno z drugačno dragoceno aromo.

Festival biodanze v Sloveniji ponuja občutek domačnosti.
Raznolikost vaditeljev obogati naša doživetja.
Občutek podpore se med vodenjem razliva na nas in se širi v naše celice.
Počutim se sprejet in povezan s prisotnimi.
Festival je izvrstna izkušnja. Bi moral biti večkrat na leto!!

Tako opišejo naš festival udeleženci, ki se že leta vračajo navdušeni in opolnomočeni, vedno v tretjem vikendu meseca septembra.

globoka pot čutov (pinteres)

Izražam svojo radost.

Učim se sobivanja.

prisotnost in zavestnost v skupini (pexels-Elly Fairytale)

Čutiva se v najinem trenutku.

tukaj in skupaj

bosonoga čustnost (pexels -avt. Rocketmann)

prebujanje čutov (pexels-The Hien Bui)

Septembra se dobimo že na DEVETEM festivalu biodanze v Sloveniji.
Doživi z nami vikend doživetij, ki pomagajo posamezniku dosegati boljšo celovitost bivanja. In obenem boljša prepoznavanje svojega notranjega razpoloženja. Kdo sem jaz, kako se sedaj počutim in kam me vleče/vabi moje življenje?
Biodanza ni tehnika za dobro razpoloženje — je globoka pot do tebe samega. Temelji na skrbno zasnovanem sistemu vaj, ki jih je ustvaril antropolog Rolando Toro Araneda, z namenom, da se skozi gibanje in glasbo dotaknemo svojih notranjih svetov. Vsaka vaja, vsak stik, vsak korak te povezuje s sabo s pomočjo prebujenega doživljanja. In ne, da samo čutiš, — transformiraš.
VALOVANJE RADOSTI V TELESU – tematika
Na letošnjem festivalu, kjer bo osrednja tema “Valovanje radosti v telesu”, se bomo potopili v čutno izkušnjo, ki v telesu prebudi tiho moč, nežnost, užitek in svetlobo.
V varnem in sprejemajočem prostoru bomo raziskovali, kako lahko skozi gibanje in dotik znova najdemo stik z notranjim virom radosti — ne kot beg, ampak kot poglobljeno vračanje k sebi.
🌿 Čaka te vikend, ki ne bo le oddih — bo preobrazba.
🌿 Tvoje telo bo znova postalo dom užitka, čutenja in povezanosti.
🌿 Tvoj dih, tvoj ritem, tvoja prisotnost — naj spet zaplešejo skupaj.
Ne zamudi priložnosti, da se spomniš, kako čudovito je biti ti.
Pridruži se nam — srčno si vabljen/a.

rahločutni stik življenja

Nega z dotikom opolnomoči.

drug ob drugemu – v miru

blaženo počutje radosti (pexels- Polina Tankilevitch)

Zakaj potrebujemo občutiti radost in čutnost svojega telesa?
🌿 Telo kot vir zdravja in notranje usklajenosti
Velik del vsakodnevnega stresa, bolezni in napetosti izvira iz odtujenosti od telesa. Ko ponovno vzpostavimo stik s sabo skozi gib, dotik in čutenje, telo naravno vstopa v stanje ravnovesja. Skozi radost in gibanje krepimo imunski sistem, hormonsko ravnovesje in notranji mir.
🌿 Radost kot naravna protiutež tesnobi in otopelosti
V družbi, kjer je užitek pogosto potisnjen v ozadje, se naučimo telesa doživljati predvsem skozi bolečino ali napor. A v resnici nas prav užitek, čutenje in nežnost povezujejo z življenjem. Radost v telesu ni površinska – je globoko zdravilo, ki nas vrača v stik s sabo in z drugimi.
🌿 Senzualnost kot vrata v prisotnost in povezanost
Ko začutimo kožo, dih, gib, se vrnemo v sedanji trenutek. Senzualnost ni nekaj zunanjega – je notranji prostor, kjer življenje teče svobodno in polno. Preko čutnosti gradimo globoko intimnost s seboj in svetom, brez potrebe po pretvarjanju.
Festival bo v slovenskem jeziku. Za goste iz tujine (ki pridejo vsako leto) bo zagotovljen tudi prevod v angleščino, italijanščino.
9. festival biodanze – klikni na fotko za prijavo
Na kratko o festivalu biodanze:

Lokacija: Hotel Eco Resort RUTE, Gozd Martuljek, Slovenija
Čas: 19., 20. in 21. septembra 2025
Vaditelji: slovenske vaditeljice ter gostujoči vaditelj Stefano Cordella
Namestitev: Eco Resort Rute ponuja ceno 116evrov (prehrana, bivanje, uporaba dvorane) za celoten vikend po osebi. Več info o prijavi v hotel Rute v prijavnici (direktne prijave na njihov mail info@hotelrute.si).
Cena: za program doživljanj, dodatni jutranji in večerni sobotni program je za prijave do 28. maja 180€, do 14. julija 200€ in od 15. julija dalje 230€.

PRIJAVA preko spletnega obrazca.
Toplo dobrodošel/a, da se nam pridružiš. Tvoja prisotnost bo obogatila naš festival. Za več informacij nam piši na festival@biodanza.si.
Foto pozdrav s preteklih festivalov v Sloveniji:

podporno sodelovanje vaditeljev

del vaditeljev 8. festivala

jutranje prebujanje

Vsako leto so priložnosti za sodelovanje.

tim s 7. festivala biodanze

6. biodanza festival Slovenija

sobotni večeri so pestri

festival biodanze – tim

vaditeljski tim 3. festivala

šopek vaditeljev 2. festivala

hip, hip – HVALA

7. festival biodanze v Sloveniji

Moje vloge in moja pripadanja - biodanza vikend ob Kolpi
2026-07-09 - 2026-07-11 | Radenci- ob Kolpi, Gorenji Radenci 1, Stari trg ob Kolpi, Slovenia
Kdo sem in čemu pripadam?
Pridruži se podaljšanemu vikendu z biodanzo in zanimivi delovni temi identitete in regresije.
Čakajo te poglobljena doživljanja, spodbudna družba in svežina narave, skrivnosti reke Kolpe. Od *petka 10. do nedelje 12. julija. Domujemo v zavetju doma Radenci, kjer za nas pripravijo tudi okusno hrano. *ob pravočasni najavi je prihod možen že v četrtek.
Pulziranjem med identiteto in regresijo: dinamika človeške celovitosti
V biodanza razumemo človeka kot živ sistem, ki se neprestano organizira med dvema temeljnima eksistencialnima poloma: identiteto in regresijo.
Ta dinamika je funkcionalna in biološko smiselna. Gre za naravno pulziranje med organizacijo jaza (struktura, zavest, diferenciacija, identiteta) in stanji razširjene zavesti (de-diferenciacija, relaksacija jaza, regresivna integracija).
Kaj se dogaja, ko se moja vloga izraža ter je cenjena in kaj takrat, ko ni videna, ko se vloga umakne?
Obstoj človeka se kaže v njegovi jasni podobi, ki jo čuti, v vlogah, ki jih živi in izraža v vsakodnevnem življenju. Tako se človeška identiteta poistoveti ali s poklicem ali z vlogo v družini, službi ali z vlogo, ki jo od njega zahteva okolje.
A obenem imamo vsakodnevno tudi možnost, da se naš obstoj izraža tudi v drugačni, bolj razpršeni podobi, ki jo doživimo, kadar se naše socialne vloge umaknejo. V tako imenovani regresiji pri biodanzi doživljamo prostor, kjer je življenje še nepoimenovano, odprto in povezano v širšem zaznavanju. Dosegamo lahko potencial izvornega stanja, ki nam omogoča globljo prenovo in uvide v lasten obstoj.

Kdo sem jaz?

Kje so moje meje?

Povezovanje s pripadnostjo.

Povratek k izvoru..

Nasprotje ali podpora teh dveh polov
Tema tridnevne delavnice biodanze ni nasprotje med “močnim jazom” in “izgubo sebe”, ampak pulziranje med identiteto in regresijo. Med definirano vlogo, obliko in raztapljanjem vlog ter oblik, med jasnim občutkom »jaz sem« in izkušnjo »pripadam življenju«.
V biodanzi identiteta ni toga struktura. Je živ proces, ki se izraža skozi telo, gibanje, odnos in doživljanje. Identiteta se utrjuje, ko človek začuti lastno središče, svoje meje, svojo smer, svojo enkratnost.
Regresija v biodanzi ne pomeni vračanja v pretekle zgodbe ali analizo travme. Gre za postopno mehčanje običajne organizacije jaza. Ko sproščamo nadzor v varnem okolju, se zaznavanje razširi. Človek začuti globljo pripadnost življenju, naravi, ritmu samega obstoja.
Ta dva pola identete in regresije nista v protislovju. Ampak se medsebojno krepita.
Pravzaprav je zdrava in močna identiteta pogosto pogoj za učinkovito regresijo pri biodanzi. In kvalitetna regresija lahko nato identiteto povratno obnovi, razširi in ojača. Prav tako se lahko izboljša tudi biološka identiteta človeka.
Lahko bi to izrazila skoraj takole:
Identiteta mi omogoča diferenciacijo (kdo sem jaz).
Identiteta mi omogoča jasnost v komunikaciji.
Identiteta mi omogoča soočenje mene s svetom.
Identiteta mi omogoča izraznost svoje edinstvenosti.
Regresija mi omogoča doživljanje, da sem del vsega.
Regresija mi omogoča občutek pripadnosti življenju.
Regresija mi omogoča bivanjsko prenovo.
Regresija mi omogoča integrativni povratek k izvorni moči bivanja.

Prijave sprejemam do zapolnitve prostih mest. Povezava na več informacij in prijavnico je TUKAJ.
Prispevek za delavnico:
✅ predprijave do 20. maja 180 evrov,
✅ za prijave od 21. maja do 8. junija je 220 evrov,
✅ za prijave od 9. junija dalje je 250 evrov.
Zgodnje prijave olajšajo organizacijo delavnice. Število udeležencev je omejeno, zato si pravočasno zagotovi svoje doživljajsko mesto.
Kontakt za več informacij:
041 982 881 – Nataša, biodanza@biodanza.si
Veselim se doživljanj z vami v zavetju Bele Krajine in reke Kolpe.
Nataša

Nežne sprehajalne poti ob reki.

Udobni dostopi do reke.

Možnost plavanja, čolnarjenja…

Več možnosti za počitek, sončenje, sproščanje.

✅NA KRATKO:
Termin: od petka 10. julija do nedelje 12. julija 2026* (štiri tri-urne delavnice biodanze)
*OPCIJA: možnost imamo bivanja in prehrane v domu že od četrtka 9.julija (delavnica se začne v petek po večerji) 💟🤲😎
Vaditeljica: Nataša Kern; redna srečanja, delavnice biodanze vodi od leta 2006. Modrost tega sistema integracije neprestano raziskuje in izpopolnjuje že od leta 2002. Letos mineva že 20 let, od kar je začela z vodenjem svoje prve tedenske skupine v Sloveniji. Svoje osnovno znanje za učiteljico biodanze je pridobila na vzorčni šoli biodanze v Milanu, šola Scuolatoro (2003-2006), kjer je poučeval tudi utemeljitelj sistema biodanze antropolog, psiholog Rolando Toro Araneda. Od leta 2010 usklajuje in vodi tudi Šolo biodanze v Sloveniji.
Lokacija: CŠOD Radenci, Gorenji Radenci 1, 8342 Stari trg ob Kolpi. Cena na osebo za dva dni skupaj je 90 evrov (polni penzion vključen). Nastanitve so v več posteljnih sobah s kopalnico.
Prihod na destinacijo: v lastni režiji, a bom povezala celotno skupino tri tedne pred delavnico, da se lahko dogovorimo o skupnih potovanjih.

Postavljanje življenja v središče - biodanza v naravi.
2026-07-23 - 2026-07-26 | Dvoranica NAVA – pri Storžiču, Pangršica, Kranj - Golnik, 4000, Slovenia
Zakaj stik z naravo omogoča prenovo?
Biodanza v naravi niso le doživljanja biodanze prestavljena v naravno okolje npr. v gozd, na travnik, na porečje, ob morje ipd.
Doživljanja biodanze v naravi so posebej zasnovana (brez glasbe iz zvočnikov), da nudijo človeku obnovo njegove zmožnosti povezovanja z življenjem.
Pozornost damo zvokom, gibanjem, barvam in ostalim dražljajem, ki jih je v naravnem okolju v izobilju.
Ponovno odkrivanje biološke funkcije povezovanja
Ne gre za to, da bi se le povezovali z naravnimi danostmi, ampak predvsem za to, da s pomočjo okolja spodbudimo svojo sposobnost povezovanja (našo biološko funkcijo). Predvsem v sebi. S svojimi vsebinami, s svojim notranjim zanosom po življenju, z novim osmišljanjem bivanja.
Pomembno je vedeti, da nam ta funkcija pomaga vzpostavljati povezave tudi z drugimi ljudmi v svojem življenju. Omogoča nam tudi, da poglobimo ali razjasnimo svoje poglede na zadeve, odnose, osvežimo svoje fizične in psihične čute.

Lahkotno dihanje na pobočju.

Prisotnost in potopljena v naravo.

Gora Storžič bo z nami.

Čutiš, da bi bil dober čas, da se posvetiš tej svoji funkciji povezovanja? Da začutiš pretok življenja v sebi?
Ta funkcija je mnogokrat v človeku neprepoznana, atrofirana (zmanjšana, oslabljena).
Vabim te, da si podariš tri – štiri dni, v katerih bomo upočasnili ritem vsakdana in se znova približali tistemu, kar nas v globinah hrani in prenavlja.
Prepletenost in sistemskost življenja v našem okolju
Narava ni le okolje polno dreves, grmovja, mahovja, gora, rek, nebesnega svoda in zvezd ter pisana kolekcija živali, večjih, kopenskih, letečih, vodnih in mnoštvo malih, ki se nahajajo v prsti, lubju, kotlinah, večini pogledov skrite.
Narava je sam pretok in izraz življenja. In mi smo del tega živega biološkega sistema na planetu Zemlja.
Vse prevečkrat človek dojema naravo kot nekaj, kar je izven njega – kot nekaj, v kar vstopa ali od česar se distancira. Sodobni način življenja pa človeka in njegov vsakdan vse bolj oddaljuje od njegove prvinske povezanosti z življenjem, katerega del je.
V naravi so sistemi med seboj povezani in v stalnem prehajanju. Porajanje, brstenje in odmiranje, trohnenje so prisotni prav vsak dan.
Posebej v pomladnem in poletnem ciklu lažje opazimo brstenje in porajanja življenja, v jesenskem in zimskem ciklu pa zorenje, odmiranje in počitek, da se življenje lažje posveti notranjim procesom… in se ponovno okrepi navznoter.
Naravno okolje nas spominja na naše naravne cikle, ki jim pripadamo.
V živem okolju narave mnogi ljudje najdejo svoja zatočišča za prenovo, za umik od vrveža, za kreativne spodbude in zdravljenje svojih izgub, ran.

Tiha prisotnost življenja.

Stik krošenj in svoboda dihanja.

Spokojnost v naravi, “kot da je” moj dom.

Narava se povezuje, tudi s človekom, ko se od znotraj ponovno tudi sam odpre povezovanju. Ko obnovi svojo biološko funkcijo povezovanja z življenjem in ko se ji zares približa, začne sodelovati z njim: odpira čute, mehča notranje napetosti, umirja misli in pogosto znova prebudi občutek povezanosti z življenjem.
Čas za zmanjšanje stresa in dvig naše osredotočenosti
Tudi raziskave to potrjujejo.
Čas, preživet v primernem naravnem okolju, je povezan:

z zmanjšanjem stresa,
nižjim krvnim tlakom,
izboljšanim razpoloženjem,
večjo ustvarjalnostjo ter
boljšo sposobnostjo osredotočanja.

Tudi kratka izpostavljenost naravi lahko opazno vpliva na naše počutje in notranje ravnovesje.
V knjigi “The Nature Fix” (v slovenščini pogosto omenjana kot Narava zdravi) Florence Williams jasno zapiše, da narava ni razkošje, temveč ena izmed temeljnih človeških potreb — nekaj, kar naš živčni sistem globoko prepoznava kot prostor obnove, varnosti in ustvarjalnega diha.
Kje bomo prenavljani svoj življenjski napoj?
Tokrat bomo doživljali na obronkih čudovite gore Storžič, v bližnjih gozdovih, travnikih, ob potoku Stražnica.

Storžič izza meglice.

Pogled gore.

Narava JE.

Bivali bomo skupaj, v preprosti domači nastanitvi (sobe za dve osebi in soba za eno osebo).
Prav ta preprostost – skupno bivanje, deljenje ritma dneva, jutranje tišine, večerni pogovori in bližina narave – ustvari nekaj zelo dragocenega: občutek pripadnosti, umiritve in notranje mehkobe.
Dobrodošel. Dobrodošla.
Z vami bom
Nataša Kern
ps: Priporočam PRIJAVO preko obrazca do 1. junija 2026 (najugodnejša cena).
pss: Mesta na biodanzi v naravi so omejena – le do 10 udeležencev.

Neposreden stik z zemljo.

Ko bi znali “videti” drevesa.

Skoraj smo dosegli vrh Storžiča. 🙂

POVEZETEK informacij o delavnici:
KDAJ: 23./24. – 26. julij 2026 (čet/pet-ned)
KJE: pobočje gore Storžič in njena okolica

direktno NA PRIJAVNICO – TUKAJ

VODI: Vaditeljica Nataša Kern, vodi in organizira biodanzo v naravi že od leta 2007,leta 2019 je od Metodološkega odbora (v sodelovanju z Scuolatoro UNIPIB in organizacijo BRT – Biodanza Rolando Toro) prejela avtorizacijo, da lahko izobražuje (vaditelje biodanze) nove specialiste za biodanzo v naravi.
Število udeležencev je omejeno.
Prijava na 3 (4) dnevno delavnico je zaželena do 1. junija 2026. Cena je 180 evrov za prijavo do 1.6., potem se cena dviguje (poglej v prijavnici).
*OPCIJA: lahko začnemo z delavnico ali le bivanjem že v *četrtek 23. julija.

10. festival biodanze v Sloveniji
2026-09-25 - 2026-09-27 | Gozd Martuljek, Slovenija
Poezija človeških srečanj.
Intenzivnost doživljanj na slovenskem festivalu biodanze je vsako leto začinjeno z drugačno dragoceno aromo. Kako pa arome doživljanja opišejo naši udeleženci.

“Festival biodanze v Sloveniji ponuja občutek domačnosti.”
“Raznolikost vaditeljev obogati naša doživetja.”
“Občutek podpore se med vodenjem razliva na nas in se širi v naše celice.”
“Počutim se sprejet in povezan s prisotnimi.”
“Festival je izvrstna izkušnja. Bi moral biti večkrat na leto!!”

Septembra si toplo dobrodošel/la na jubilejnem DESETEM festivalu biodanze v Sloveniji.
Biodanza ni tehnika za dobro razpoloženje — je globoka pot do sebe in do soljudi. Temelji na skrbno zasnovanemu sistemu vaj, z namenom, da se skozi gibanje, glasbo in interakcijo dotaknemo svojih notranjih svetov. Vsaka vaja, vsak stik, vsak korak te povezuje v večjo celovitost. Z močjo tvojega osebnega doživljanja. In ne, da samo čutiš, doživljaš, predvsem za to, da to preneseš v svoj vsakdan. Da ti doživeto koristi v tvojem življenju.

globoka pot čutov (pinteres)

Izražam svojo radost.

Učim se sobivanja.

prisotnost in zavestnost v skupini (pexels-Elly Fairytale)

Čutiva se v najinem trenutku.

tukaj in skupaj

bosonoga čustnost (pexels -avt. Rocketmann)

prebujanje čutov (pexels-The Hien Bui)

FESTIVAL POSVEČEN LEPOTI, NAVDIHU ČLOVEŠKE PRISOTNOSTI
V času, ko je veliko odnosov površnih, dnevi pa pogosto polni hitenja, obveznosti in notranje razpršenosti, postaja vse bolj dragoceno, da znova ustvarjamo prostor, kjer lahko zares začutimo sebe. Situacije okoli nas in po svetu nam dostikrat razburkajo čustva, prebudijo jezo, tako da se včasih naš pogled na človeštvo zamegli. Ali nas celo zaobjame obup in nesmiselnost bivanja.
Prav zato je izrednega pomena, da se znamo obrniti in usmeriti svojo pozornost tudi na situacije, ko se ljudje povežejo, ko so solidarni, ko so strpni in vedri v povezovanju, tako do različnosti življenjskega izraza, kot tudi do svojih občutij.
V vsakem obdobju je potrebno vzpostaviti ponovno stik in aktivno povezavo s svojimi človeškimi vrednotami. Ne le s pomočjo razumevanja, miselnega poglabljanja, ampak tudi in predvsem s pomočjo doživljanja. Da misel in želja postaneta živa izkušnja. Doživeto v tem trenutku, kar nas na novo prebudi.
🌿 Čaka te vikend, ki ne bo le oddih — bo preobrazba poezije v življenje.
🌿 Tvoje izkušnja bo znova postala živa, pristna.
🌿 Tvoje vrednote, tvoj izraz in tvoja povezanost — naj se zopet opolnomočijo.
Ne zamudi priložnosti, da se spomniš in doživitš, da je BITI ČLOVEK tudi spodbudna izkušnja.
Pridruži se nam — srčno si vabljen/a.

rahločutni stik življenja

Nega z dotikom opolnomoči.

drug ob drugemu – v miru

blaženo počutje radosti (pexels- Polina Tankilevitch)

NAVDIH POEZIJE ZA DOŽIVETO IZKUŠNJO
Na festivalu nas bodo letos v doživljanjih navdihovale izbrane poezije, ki bodo odpirale prostor globljemu doživljanju življenja, čustev, odnosov in notranje resnice. S pomočjo glasbe, gibanja in srečevanja bomo raziskovali, kako ponovno odkriti svojo vitalnost, senzualnost, ustvarjalnost in občutek povezanosti — ne na naučen ali prisiljen način, ampak skozi neposredno izkušnjo doživljanja.
Tema letošnjega festivala nas še posebej vabi v raziskovanje notranje lepote človeka. V svetu, ki pogosto poudarja podobo, dosežke in učinkovitost, biodanza odpira drugačen prostor — prostor, kjer lahko ponovno začutimo svojo človeškost, ranljivost, mehkobo, jasnost, izjemnost in predvsem pristnost – prav tako kot sem v tem trenutku. Prav v teh delih sebe pogosto odkrijemo največjo moč, pripravljenost za ustvarjanje svojega življenja in sposobnost za resnično bližino.
Festival bo zato več kot le vikend oddiha.
Lahko postane izkušnja, ki se človeka dotakne globlje in mu pomaga ponovno začutiti, da življenje ni nekaj, kar moramo zgolj obvladovati, ampak nekaj, kar lahko živimo bolj polno, z več ustvarjalnosti, povezanosti, navdiha ter lepote.

Povezovanje s sočlovekom.

Povezovanje s pripadnostjo.

Srečanje v vzajemnosti.

Dvig vitalne energije.

Biodanza deluje sistemsko na celotnega človeka (fizično in psihično)
🌿 Biodanza ni plesna tehnika in ni performans. Je življenjski sistem, ki ga je ustvaril antropolog Rolando Toro Araneda iz Čila, z namenom, da človeku pomaga ponovno vzpostaviti stik z lastno življenjsko energijo, identiteto in sposobnostjo za globlje doživljanje življenja. Polaga v srce izkušnje telesno modrost in sposobnost poustvarjati življenje in ga živeti.
🌿 Antropolog je ustvaril skozi desetletja raziskovanja teoretičnega znanja in pridobivanja izkušenj sistem, ki vključuje preko 250 raznolikih vaj. Vse te vaje z natančno metodologijo spodbujajo v človeku:

povratek k izvorni obliki življenja, kjer se opolnomoči,
k izhodiščni obliki komunikacije, ki prenavlja naše odnose,
k delovanju, ki ga vodi izkušnja, ki integrira.

Povezuje nazaj človeka v prisotno, ustvarjalno in izpolnjeno bitje.
🌿 V varnem in sprejemajočem prostoru se postopoma začne mehčati notranja napetost, telo ponovno zadiha, človek pa lahko začuti več spontanosti, zaupanja, topline in življenjske prisotnosti.
Poezija človeških srečanj – klikni za PRIJAVNI OBRAZEC.
Festival bo v slovenskem jeziku. Za goste iz tujine (ki pridejo vsako leto) bo zagotovljen tudi prevod v angleščino.
Na kratko o festivalu biodanze:

Lokacija: Hotel Eco Resort RUTE, Gozd Martuljek, Slovenija
Čas: 25., 26. in 27. septembra 2026
Vaditelji/ce na festivalu: slovenske vaditeljice ter posebna gostja – učiteljica biodanze Viviana Luz Toro Matuk iz Italije (hči kreatorja biodanze Rolanda Tora Aranede) ter na festivalu že poznani gostujoči vaditelj Evandro Oliveira iz
Španije in dolgoletna sodelavka na šoli biodanze v Sloveniji ter tudi odlilčna učiteljica Manju W. Pollmann iz Avstrije.
Namestitev: Eco Resort Rute ponuja ceno 120 evrov (prehrana, bivanje, uporaba dvorane) za celoten vikend po osebi. Več info o prijavi v hotel Rute v prijavnici (direktne prijave na njihov mail info@hotelrute.si).
Cena: za program doživljanj, dodatni jutranji in večerni sobotni program je za prijave do 6. junija 190€, do 7. julija 210€ in od 8. julija dalje 250€.

PRIJAVA preko spletnega obrazca.
Toplo dobrodošel/a, da se nam pridružiš. Tvoja prisotnost bo obogatila naš festival.
Za več informacij piši na festival@biodanza.si.
Foto pozdrav s preteklih festivalov v Sloveniji:

vaditelji 9.festivala

9. festival biodanze v Sloveniji

del vaditeljev 8. festivala

jutranje prebujanje

Vsako leto so priložnosti za sodelovanje.

tim s 7. festivala biodanze

6. biodanza festival Slovenija

sobotni večeri so pestri

vaditeljski tim 3. festivala

šopek vaditeljev 2. festivala

hip, hip – HVALA

7. festival biodanze v Sloveniji
